У Жлобіне ўсё яшчэ жывуць успамінамі пра апошнія рэспубліканскія “Дажынкi”, якія прайшлі тут у 2013-м годзе. Падчас размоў з яго жыхарамі мне часам здавалася, што калі ў гутарцы раптам усплывала тэма фестывалю-кірмашу, у іх перахапляла дых. Горад тады змяніўся, абнавіліся і яго ўстановы культуры. Мы зазірнулі ў некаторыя з іх, каб пераканацца, што і праз чатыры гады пасля таго свята час там не спыніўся. Мы — гэта карэспандэнт “К” і метадыст аддзела ідэалагічнай работы, культуры і па справах моладзі Жлобінскага райвыканкама Наталля Рахімава, што пусціліся “Праз гасцінец”.